Ապրիլի 15-ին կայանալիք նախագահական ընտրությունների ֆոնին Չեռնոգորիայում բռնությունների ալիք է տարածվել: Մարտի 31-ին մայրաքաղաք Պոդգորիցայի Անկախության հրապարակում դիմակավորված անձը, հրազենից կրակոցներ արձակելով, սպանել էր տղամարդու և կնոջ, ինչից հետո այդ անձին հաջողվել էր թաքնվել: Մարտի 28-ի երեկոյան Պոդգորիցայի բնակելի թաղամասերից մեկում ավտոմեքենա էր պայթեցվել, ինչի հետևանքով զոհվել էր մեկ մարդ, ով Չեռնոգորիայի Կոտոր քաղաքի հանցավոր խմբերից մեկի անդամ էր: